open-index/open-wikipedia-markdown huggingface dataset:
Streets of Baltimore

**«Streets of Baltimore»** er en amerikansk sang med melodi og tekst av Tompall Glaser og Harlan Howard. Den ble skrevet i 1966. Det har blitt spilt inn flere coverversjoner av sangen.

Selv om Glaser var medopphavsmann, var ikke hans gruppe Tompall Glaser & The Glaser Brothers den første til å spille inn sangen på plate. Den Chet Atkins-produserte versjonen med Bobby Bare ble utgitt i juni 1966. Glaser-brødrene spilte inn sin versjon først i september 1966.

Sangens jeg-person forteller oss at han brøt opp fra sitt hjem for på ta med sin hustru dit hun ønsket å være – i Baltimore. Etter å ha arbeidet hardt og forsøkt å skape et hjem, finner han ut at hustruen elsker Baltimore mer enn ham, så han vender tilbake til sin farm i Tennessee uten henne.

## Innspillinger
*Bleed the Dream
*The Bluegrass Patriots
*The Flying Burrito Brothers
*Evan Dando
*Nancy Griffith
*The Little Willies
*Gram Parsons
*The Patuxeent Partners
*Charley Pride
*Red Meat
*Michal Rossback
*Skik (Som «*De grachten van Amsterdam»)
*The Statler Brothers

## Norsk versjon
Terje Mosnes har skrevet en norsk tekst. På norsk bærer den tittelen «Etterstad».

Mathias Breivold har også spilt inn sin egen versjon der han synger på engelsk.

### Innspilling
*Buccaneers. Utgitt på singlen RCA NA&nbsp;1366 i 1969 og som Nordre Sving på LP-platen *[[Spelle litt for galleri]]* (RCA CAS&nbsp;76) i 1970.

## Referanser
Ernst Ferdinand Wenzel

**Ernst Ferdinand Wenzel** (født 25. januar 1808 i Walddorf ved Löbau, død 16. august 1880 i Bad Kösen), var en tysk pianist og pianolærer. 

## Liv og virke
Ernst Ferdinand Wenzel var elev av Friedrich Wieck, faren til Clara Schumann. Felix Mendelssohn-Bartholdy hentet ham til konservatoriet i Leipzig, og her underviste han blant annet Edvard Grieg og mange andre. Han sto i stadig kontakt med mange komponister, for eksempel Robert Schumann, som ble en venn, Louis Spohr, som Ole Bull ønsket seg som lærer, og Carl Loewe, som var en kjent balladekomponist. Grieg, Johannes Brahms og mange andre dediserte komposisjoner til Wenzel.

Etter at Wenzel under en konsert fikk problemer med hukommelsen gav han opp pianistkarrieren, og han var sjelden innstilt på å spille selv for sine egne elever.

Som pedagog var Wenzel omstridt. Han kunne være både «åndfull og vittig», men når han ikke var fornøyd med elevenes prestasjoner hadde han en tendens til «å bruke munn» og «overøse dem med sarkasmer». En musikalsk ordbok fra 1887 beskriver ham som «litt av en original».

Wenzel var medarbeider i *[[Neue Zeitschrift für Musik]]* helt fra starten. Tidsskriftet ble grunnlagt av Robert Schumann, Friedrich Wieck og pianistene Ludwig Schuncke og Julius Knorr i 1834, og blir fremdeles gitt ut.

Wenzel formidlet den første kontakten mellom Edvard Grieg og forlaget Peters i Leipzig. Peters publiserte etter hvert de fleste av Griegs komposisjoner.

## Referanser
Peruansk sol

**Peruansk sol** (Spansk uttale: [ˈˈsol], i flertall: soles; valutategn: S/.) er valutaen for Peru. Den er delt inn i 100 centimos. ISO 4217-koden er PEN.

Navnet kommer opprinnelig fra den historiske valutaen, sol, som var i bruk fra det 19. århundre til 1985. Navnet sol kommer fra det latinske *solidus*, og betyr sol på spansk. 

Valutan het frem til 2015 *nueve sol*. 

## Referanser


## Se også
*Liste over lands valuta
Rolf Sørensen (1945)

**Rolf Otto Sørensen** (født 29. mai 1945) er en norsk naturfotograf, bosatt i Papperhavn på Hvaler.

Sørensen har bakgrunn som lærer, og har undervist i fotografi. Han har illustrert en rekke bøker og hatt flere utstillinger. Sørensen har i mange år arbeidet tett sammen med naturfotografen Jørn Bøhmer Olsen, og mange av deres bilder har blitt publisert og kreditert i begges navn. I 2009 ble han sammen med Jørn Bøhmer Olsen tildelt BioFotos hederspris. Sørensen er tilknyttet bildebyrået Samfoto. 

## Bibliografi
* *Finnskogene*, Gyldendal (1981)
* *Trollheimen* Gyldendal (1983)
* *Se Norges blomsterdal* (sammen med Jørn Bøhmer Olsen), Gyldendal (1988)
* *De tolv årstidene* (sammen med Jørn Bøhmer Olsen og Arild Ådnem), Wennergren-Cappelen (1990) ISBN 82-7319-067-6
* *Det levende fjellet*, Damm (1995)
* *Is. Fotografier 1983 – 1995* (sammen med Jørn Bøhmer Olsen), Damm (1995) ISBN 82-517-9268-1
* *Lofoten og Vesterålen*, Boksenteret (1996)
* *Den norske hytteboka*, Boksenteret (1996)
* *Den levende kysten*, Damm (1997)
* *Oslo by*, Boksenteret (1998)
* *Naturfotografering*, Forlaget Yrkeslitteratur (2002) ISBN 9788258403149 
* *Hvaler – et øyrike* (med Bjørn Norheim), Gaidaros (2003) ISBN 9788280771117
* *Finn Fredrikstad!* (med Kari Wærum, Bjørn Brænd og Anders B. Lyche), Gaidaros (2005) ISBN 9788280771124 
* *Reiser på Finnskogen*, Gaidaros (2006) ISBN 9788280771179

## Utstillinger
* 1986 Rolvsøy Rådhus
* 1988 Galleri F15, Jeløya
* 1991 Vårgårda, Sverige 
* 1992 Kuusamo, Finland
* 1993 Kornmagasinet. Hvaler
* 1995 Kulturbanken. Fredrikstad
* 1995 Sommergalleriet. Hvaler
* 1996 Preus Fotomuseum, Horten
* 1997 Galleri NK, Lillehammer.
GE Wind Energy

General Electric (GE) er en av verdens ledende produsenter og leverandører av vindturbiner. Med over 14 000 vindturbin installasjoner over hele verden. I 2009 valgte GE å plassere sitt hovedkontor for vind i Norge, og kjøpte opp en av norges største på dette området Scanwind as. Dermed har selskapet vindproduksjon og monteringsanlegg i Tyskland, Norge, Kina, Canada og USA.
Sylte (Norddal)

:*«Sylte» har [[Sylte|flere betydninger]]*

**Sylte** er kommunesenteret i Fjord kommune i Møre og Romsdal.  Sylte ligger ved Norddalsfjorden, nederst i Valldal. Valldalselva renner ut i fjorden her.

Her ligger Sylte kyrkje og barne- og ungdomsskolen Valldal skule. Frem til omkring 1955 var deler av Sylte en allmening eid av bønder oppover i dalen, på allmenningen stod naust og såkalte kirkebuder der bøndene kunne sette inn hesten og lagre private saker. På den tidligere allmenningen er det nå bensinstasjon, bilverksted og dagligvareforretning.

Snorre Sturlason omtaler Sylte i Olav den helliges saga:

Ved Tafjord-ulykka i 1934 gikk flodbølgen helt ut til Sylte der bølgen raserte bygninger og båter.

Sylte ble regnet av Statistisk sentralbyrå som et tettsted inntil 2012, da beregningsmetodikken ble endret.

## Bilder

File:Sylt i Valldal, Møre og Romsdal - Riksantikvaren-T317 01 0004.jpg|«Kirkeboder» tilhørende bønder i dalen
File:Valldal - no-nb digifoto 20151105 00086 NB MIT FNR 06432.jpg|Sylte sett fra Norddalsfjorden 
File:Valldal Sept 2014.jpg|Sentrumsgaten
File:Valldal - no-nb digifoto 20151105 00076 NB MIT FNR 06435.jpg|Ferjen «Geiranger» ved kai
File:Valldal - no-nb digifoto 20151105 00078 NB MIT FNR 06444.jpg|«Geiranger» ved kai ca. 1948


## Referanser


## Eksterne lenker
* Eldre fotografi fra Sylte på nettstaden til Nasjonalbiblioteket
* Foto på Digitalt museum
Mats Foyer

**Mats Olof Foyer** (født 1954) er en svensk diplomat som mellom 2005 og 2010 har vært Sveriges ambassadør i Nord-Korea.

Foyer har vært student ved Stockholms universitet, og behersker foruten svensk, språkene engelsk, russisk og fransk.

Før han tiltrådte som ambassadør i Pyongyang, tjenestegjorde han som ambassaderåd og ministerråd ved den svenske ambassaden i Beijing. Han har tidligere tjenestegjort ved ambassadene i Russland og Tsjekkia.

Foyer hadde som USAs diplomatiske representant i Nord-Korea en avgjørende rolle i arbeidet med å få i stand frigivelsen av de amerikanske journalistene Euna Lee og Laura Ling i august 2009.

Han ble i september 2010 erstattet av Barbro Elm.

## Referanser
Bror Andersen

**Bror Andersen** (født 13. januar 1965 i Hønefoss) er en norsk kapellmester, manuskriptforfatter og regissør. I 2009 hadde han regien på «Motown nights» ved Edderkoppen teater. Han samarbeider også med Jonas Rønning om sommerrevyen som settes opp i Hønefoss. Han er i tillegg lærer ved Ringerike folkehøgskole, ved musikk og teater-linja. Bror har også regi på Jail House Rock som spilles hver sommer på Hønefoss. I 2011 startet han en barneforestilling som heter Rockefroskene.

## Eksterne lenker
* ''Fønny humorpar''. Anmeldelse i Aftenposten
Liste over kardinaler utnevnt av Paul II

**Liste over kardinaler utnevnt av Paul II** er en liste over de ti kardinalene pave Paul II utnevnte under to konsistorium i perioden fra 18. september 1467 til 21. november 1468.

## 18. september 1467
* Thomas Bourchier
* István Várdai
* Oliviero Carafa
* Amico Agnifilo della Rocca
* Marco Barbo
* Jean la Balue
* Francesco della Rovere O.F.M., senere pave Sixtus IV.
* Teodoro de Monteferrato

## 21. november 1468
* Giovanni Battista Zeno
* Giovanni Michiel

## Kilder
* Salvador Miranda: The Cardinals of the Holy Roman Church
Aure (Sykkylven)

**Aure** er kommunesenteret Sykkylven kommune i Møre og Romsdal fylke. Aure inngår også i det større tettstedet Sykkylven, som har  innbyggere per 1. januar . Aure ligger ved Grebstaddalens munning mot fjorden der Aureelva fra Andestadvatnet har utløp i Sykkylvsfjorden. med utløp i sentrum.

De to andre tettstedene i Sykkylven kommune er Ikornnes med  innbyggere og Straumgjerde med  innbyggere.

I Sykkylven sentrum finner man gårdsnavnet Aure. Navnet kommer av «aurr» i betydningen 'grus'. Arkeologiske utgravinger på Auremarka viser bosetningsspor som går tilbake til 800 år før vår tidsregning. Sporene av gårdsbebyggelse er trolig de eldste i Møre og Romsdal. Det er avdekket spor av en jernaldergård nær gårdsklyngen på Aure. Sykkylven kirke står på Aure og stedet har trolig hatt kirke siden middelalderen. I 1939 brant bebyggelsen og Aure ble regulert til bymessig bebyggelse med murbygninger i kvartaler. På grunn av landhevingen var deler av dagens Aure langs elva under havnivå i bronsealder og steinalder.

Aure var til 1973 ferjested for forbindelsen til Magerholm på nordsiden av fjorden.

## Referanser
Smittsomme sykdommer i Norge

**Smittsomme sykdommer** er en oversikt over et utvalg sykdommer fra Meldingssystem for smittsomme sykdommer (MSIS) ved Folkehelseinstituttet. Dette er det nasjonale overvåkingssystemet for smittsomme sykdommer i Norge. Statistikken er basert på meldinger fra medisinsk-mikrobiologiske laboratorier og diagnostiserende leger.

## Statistikk
:*Alle år bør på plass, foreløpig er det kun en sjekk på intern dekningsgrad i Wikipedia. Trenger vi årstallene, disse er dynamiske og det er muligens bedre å la Folkehelseinstituttet ha disse.*

## Eksterne lenker
* Folkehelseinstituttet: MSIS-statistikk
Ebba Magnusdotter Brahe

**Ebba Brahe** (født 16. mars 1596 i Lerjeholm, død 5. januar 1674 i Stockholm) var en svensk godseier, verkseier, entreprenør, hoffsdame og grevinne. Hun var datter av greve Magnus Brahe og Brita Stensdotter Leijonhufvud.

## Biografi
Brahe tilbrakte store deler av ungdomstiden som hoffsdame ved Stockholms slott. Der innledet hun et forhold til den prins som i 1611 ble Gustav II Adolf. De ville gifte seg, men ekteskapet ble stoppet av enkedronningen da Ebba Brahe ikke var av kongelig slekt. I stedet giftet hun seg i 1618 med Jacob De la Gardie, og de fikk 14 barn sammen. 

Da hun ble enke i 1652 overtok hun administrasjonen av familiens gods, herunder flere jernverk og bergverk. Hun var nøye med at jernet hun leverte var av høyeste kvalitet, og dette gikk under navnet «grevinnans järn». Samme år grunnla hun byen Jakobstad i Finland, som ble oppkalt etter hennes avdøde ektemann.

## Referanser


## Eksterne lenker
* Biografi i Nordisk familjebok, Uggleupplagan, 1905
Nordstrand (Giske)

**Nordstrand** er et lite grendelag i Giske kommune i Møre og Romsdal, på nordøstsiden av Valderøya nordvest for Ålesund. Grendelaget har noen få hundre innbyggere. Valderøya som helhet fikk fergefri fastlandsforbindelse med Ålesund fra 1987. Grendelaget samsvarer ikke med øya Valderøya, og heller ikke med kommunesenteret Valderhaugstrand. Tettbefolkningen for hele øya har av Statistisk sentralbyrå likevel blitt tillagt det lille grendesamfunnet Nordstrand, som etter disse opplysningene har  innbyggere per 1. januar . Grendelaget omfatter de nordøstlige delene av øya og grenser mot Gjøsund i nord, Oksnes i øst og Valderhaug i sør. Sørøst på Valderøya, like overfor Ålesund, ligger de mest tettbefolkede områdene og kommunesenteret på Valderhaugstranda.

## Referanser
Bowmore (whisky)

**Bowmore Distillery** er et skotsk whiskydestilleri som produserer single malt whisky. Bowmore ligger i landsbyen Bowmore på øya Islay i regionen Argyll og Bute. Bowmore ble etablert i 1779 av John Simpson, helt nede ved strandkanten i bukten Loch Indaal.

## Historie
Bowmore er det nest eldste destilleriet i Skottland og Islays første. I 1852 ble Bowmore overtatt av William & James Mutter, og i løpet av 1880-årene ble Bowmore det nest største destilleri i Skottland målt i produksjon. I 1925 overtok firmaet Sherrif’s Bowmore Distillery eierskapet til Bowmore. En periode på 1930-tallet samt under andre verdenskrig var Bowmore stengt. I 1950 ble Bowmore overtatt av William Grigor & Sons Ltd, før det i 1963 ble solgt til Stanley P. Morrison. I 1994 gikk Bowmore inn i det japanske drikkevarefirmaet Suntory Alliance.

## Produksjon

Bowmore opererer med fire destillasjonsapparater; to «wash-still» og to «spirit-still». Wash er vørter, altså den ferdig gjærede væsken fra det maltede kornet. I en wash-still destilleres vørteren til det som kalles for «low-wines» som har en alkoholprosent på 21-28 %, før den destilleres i en spirit-still og vil da ha en alkoholprosent på rundt 70 %. Bowmore har en årlig kapasitet på  liter. Bowmore er også ett av få destillerier som malter deler av det bygget de trenger, og ikke kjøper alt fra kommersielle malterier. Malting av bygg er en tid- og arbeidskrevende prosess som gjøres for hånd hos Bowmore. Vannkilden til Bowmore er Laggan River. 

## Produkter
Bowmore har 5 forskjellige standardtappinger på flaske, i tillegg til spesialtappinger. Bowmore har blant annet en 40 år gammel singel malt som spesialtappning. Bowmores whiskyer er noe mindre torvpreget enn det som er vanlig i whisky fra Islay.

## Se også
* Liste over skotske whiskydestillerier

## Referanser


## Eksterne lenker
* Bowmore på whiskywiki.no
Ranveig Karlsen

**Ranveig Karlsen** (født 14. januar 1961) er en tidligere landslagsspiller i fotball og fotballtrener på kvinnesiden. Hun spilte 25 landskamper for Norge mellom 1978 og 1985, og spilte også for Setskog i 1. divisjon fram til 1989. 

Karlsen spilte midtbane og angrep, og scoret to mål på landslaget. Hennes siste kamp var mot Danmark i kvalifiseringen til EM 1987; hun fikk tre minutter som innbytter, og scoret mål nesten umiddelbart, med hjelp fra en dansk forsvarsspiller. Danmark utlignet imidlertid like etter.

Hun trente også Setskog/Høland i 1989 og 1990, men på begynnelsen av 1990-tallet avsluttet hun sin karriere i toppfotballen. Hun kom tilbake som styremedlem i Lillestrøm SK i mars 2009, og ble ansatt som ny trener for nyskapningen LSK Kvinner i november 2009.

## Referanser


## Eksterne lenker
*
* n3sport.no
Liste over kardinaler utnevnt av Paul III

**Liste over kardinaler utnevnt av Paul III** er en liste over de 71 kardinalene pave Paul III utnevnte på de tolv konsistoriene i perioden fra 18. desember 1534 til 8. april 1549.

## 18. desember 1534
* Alessandro Farnese d.y.
* Guido Ascanio Sforza

## 21. mai 1535
* Nikolaus von Schönberg O.P.
* Girolamo Ghinucci
* Giacomo Simoneta
* John Fisher
* Jean du Bellay
* Gasparo Contarini
* *[[in pectore]]* Marino Ascanio Caracciolo, publisert 31. mai 1535

## 22. desember 1536
* Gian Pietro Carafa, senere pave Paul IV.
* Giovanni Maria Ciocchi del Monte
* Ennio Filonardi
* Jacopo Sadoleto
* Cristoforo Giacobazzi
* Charles de Hémard de Denonville
* Rodolfo Pio di Carpi
* Reginald Pole
* Rodrigo Luis de Borja y de Castro-Pinós
* Girolamo Aleandro
* Niccolò Caetani di Sermoneta

## 18. oktober 1538
* Pedro Sarmiento

## 20. desember 1538
* Juan Álvarez de Toledo O.P.
* Pedro Fernández Manrique
* Robert de Lénoncourt
* David Beaton
* *[[in pectore]]* Ippolito d'Este den yngre d.y., publisert 5. mars  1539.
* Pietro Bembo O.S.Io.Hieros.

## 19. desember 1539
* Federico Fregóso
* Pierre de la Baume
* Antoine Sanguin de Meudon
* Uberto Gàmbara
* Pierpaolo Parisio
* Marcello Cervini, senere pave Marcellus II.
* Bartolomeo Guidiccioni
* Ascanio Parisani
* Dionisio Neagrus Laurerio O.S.M.
* Enrique de Borja y Aragón
* Giacomo Savelli
* *[[in pectore]]* Miguel da Silva, publisert 2. desember 1541.

## 2. juni 1542
* Giovanni Girolamo Morone
* Marcello Crescenzi
* Giovanni Vincenzo Acquaviva d'Aragona
* Pomponio Cecci
* Roberto Pucci
* Tommaso Badia O.P.
* Gregorio Cortese O.S.B.
* Cristoforo Madruzzo

## 19. desember 1544
* Gaspar de Ávalos de la Cueva
* Francisco Mendoza de Bobadilla
* Bartolomé de la Cueva y Toledo
* Georges d'Armagnac
* Jacques d'Annebaut
* Otto Truchsess von Waldburg
* Andrea Cornaro
* Francesco Sfondrati
* Federico Cesi
* Durante de Duranti
* Niccolò Ardinghelli
* Girolamo Recanati Capodiferro
* Tiberio Crispo

## 16. desember 1545
* Pedro Pacheco de Villena
* Georges II d'Amboise
* Henrik I av Portugal
* Ranuccio Farnese O.S.Io.Hieros.

## 27. juli 1547
* Charles de Lorraine-Guise
* *[[in pectore]]* Giulio Feltrio della Rovere, publisert 9. januar 1548.

## 9. januar 1548
* Charles de Bourbon-Vandôme

## 8. april 1549
* Girolamo Verallo
* Giovanni Angelo Medici
* Filiberto Ferrero
* Bernardino Maffei

## Kilder
* Salvador Miranda: The Cardinals of the Holy Roman Church
Jan Bakke

**Jan Bakke** (født 1936) er en norsk tidligere toppsyklist fra Oslo, aktiv i perioden 1952 til 1966.

## Meritter
* NM i landeveissykling.  
** 20 km tempo, junior:  Seier i 1952 og 54
** Lagtempo, junior:  Seier i 1952 for SK Rye med Rolf Paulsen og Ole Hammerstrøm
** 100 km tempo, senior: Seier i 1955
** 50 km tempo, senior: Seier i 1959, 1960 og 1963
** 100 km lagtempo, senior: Seier i 1955 og 1956 for SK Rye. Seier i 1960, 1961 og 1963 for Sagene IF
* Kongepokal 1960
* Trondheim – Oslo:  Overtok rekorden etter Wilhelm Trygg med 18.32.57 den 30.7.1959.

## Referanser
Trygve Bølstad

**Trygve Bølstad** (født 12. august 1951) er en norsk fotograf, bosatt i Tromsø.

Bølstad er utdannet ved Ealing School of Photography i London. Han har arbeidet som frilansfotograf siden 1978, blant annet for NORAD og FNs høykommissær for flyktninger. Bølstads har arbeidet mye internasjonalt, tildels under dramatiske omstendigheter. I 1997 ble han, sammen med tre FN-kollegaer, tatt som gissel hos en av militsgruppene i Tsjetsjenia-krigen. Først etter diplomati på toppnivå i FN ble de løslatt. Bølstad har fotografert i mer enn 80 land. I flere år var han bosatt i Mosambik. 

Han har illustrert en rekke bøker, og deltatt i flere utstillinger. Bølstad er tilknyttet bildebyråene Scanpix og Panos pictures UK.

## Bibliografi
* *Vi tier ikke – om innvandrere i Oslo* (sammen med Tove Nilsen) Oktober forlag (1983)
* *Jordas fordrevne – flyktninger i 90 åra* (sammen med Øyvind Fjeldstad og Dag Leraand) Universitetsforlaget (1995).
* *Sailing against the wind – Boats and boatmen of Bangladesh* (sammen med Eirik G. Jansen), Univ. Press, Dhaka & IMT Intermediate Technology, London (1992) ISBN 1-85339-159-X

## Utstillinger
* 1982 Fangeliv – om livet bak murene. Fra Ila landsfengsel. Vandreutstilling
* 1996 Grønn utstilling. Oslo rådhus
* 1998 Flyktningenes mottaksvilkår i Europa. Genève UNHCR.
Haakon Sandtorp

**Haakon Sandtorp** (født 22. august 1911, død 9. august 1974) var en norsk toppsyklist og president i Norges Cykleforbund 1950–1952. Han syklet for IK Hero og vant åtte norske mesterskap i banesykling.

## Meritter
* NM i banesykling
** 1000 m:  Seier i 1931, 32, 36, 37 og 38
** 10000 m: Seier i 1932, 36 og 37
* Nordisk mesterskap
** 1000 m: Nr. 3 i 1929 (Helsingfors), nr. 3 i 1933 (Oslo)
** 10000 m: Nr. 3 i 1929 (Helsingfors), nr. 2 i 1937 (Oslo)
* Sykling under Sommer-OL 1936:  Deltaker i sprint

## Referanser


## Eksterne lenker
*
Tunisisk dinar

**Tunisisk dinar** (DT - *Dinar tunisien*) er valutaen som benyttes i Tunisia. Valutakoden er **TND**. 1 dinar = 1000 millimes.

Valutaen ble innført i 1958 og erstattet den franske francen. Valutaen  gis ut av *Banque Centrale de Tunisie – BCdT* som ble grunnlagt i 1958 og har sitt hovedkontor i Tunis.

## Valører
*mynter: ½, 1 og 5 dinar
*underenhet: 10, 20, 50 og 100 millimes
*sedler: 5, 10, 20 og 30 dinarer. I løpet av våren 2009 ble det også lansert sedler med valør 50 dinarer. Denne seddelen ble utgitt i forbindelse med sentralbankens 50-årsjubileum.

## Eksterne lenker
*
* Sentralbanken BCdT 
* TND sedler
* Aktuell kurs fra Yahoo
Ole Jakob Vorraa

**Ole Jakob Vorraa** (født 1959) er en norsk naturfotograf og forfatter.

Vorraa har vært tilknyttet pedagogisk senter i Karmøy, og arbeidet som naturforvalter i kommunen. Han har illustrert flere bøker, og er medlem i foreningen Norske Naturfotografer og tilknyttet bildebyrået Samfoto. Vorraa har laget flere naturprogram for NRK-TV.

## Bibliografi
* *En hyllest til havet* (1994)
* *Langs hjortetråkk*, Wigestrand forlag (Stavanger, 1998)
* *Karmøy – fra Gavlen i nord til Skudeneshavn* (eget forlag, 1999)
* *I mårskogen* (sammen med Jan Rabben), Harpiks Forlag (2002) ISBN 82-994320-2-2
* *Frå Sirahavet til Seljestad. Landskap, flora og fauna* (sammen med Jan Rabben), Harpiks Forlag (2010)
Liste over kardinaler utnevnt av Paul IV

**Liste over kardinaler utnevnt av Paul IV** er en liste over de 19 kardinalene pave Paul IV utnevnte under fire konsistorium i perioden fra 7. juni 1555 til 14. juni 1557.

## 7. juni 1555
* Carlo Carafa

## 20. desember 1555
* Juan Martínez Silíceo
* Gianbernardino Scotti Theat.
* Diomede Carafa
* Scipione Rebiba
* Jean Suau
* Johann Gropper
* Gianantonio Capizucchi

## 15. mars 1557
* Taddeo Gaddi
* Antonio Trivulzio d.y.
* Lorenzo Strozzi
* Virgilio Rosario
* Jean Bertran
* Antonio-Michele Ghislieri O.P., senere pave Pius V.
* Clemente d'Olera O.F.M.
* Alfonso Carafa
* Vitellozzo Vitelli
* Giovanni Battista Consiglieri

## 14. juni 1557
* William Peto O.F.M.Obs.

## Kilder
* Salvador Miranda: The Cardinals of the Holy Roman Church
Seteråa kraftverk

**Seteråa kraftverk** er et vannkraftverk i Neavassdraget i Tydal kommune i Trøndelag.  

Kraftverket er et privateid småkraftverk som er utbygd i elva Seteråa i Tydal kommune. 

Maskinen er en peltonturbin med en fallhøyde på 332 meter i Seteråa. 

Maskinens ytelse er på 1050 kW. Årsproduksjon er 3,2 GWh.

Maskinen er produsert av Spetals Verk AS. Driftsatt i år 2005. 

## Referanser


## Kilder
* 
* NVE vannkraftdatabase
* Spetals Verk AS
Ignacio Bernal

**Ignacio Bernal** (født 13. februar 1910 i Paris, død 24. januar 1992 i Mexico by) var en eminent franskfødt meksikansk antropolog og arkeolog.

Bernal gravde ut mye av Monte Albán. Han begynte opprinnelig som student av Alfonso Caso, og ledet seinere store arkeologiske prosjekter i Teotihuacan. I 1965 gravde han ut Dainzú. Han var direktør for Mexicos Mexicos nasjonale antropologi museum 1962-68 og igjen 1970-77. Han ble tildelt Premio Nacional i 1969. Han var grunnleggende medlem av Third World Academy of Sciences i 1983.

## Bøker
Blant Bernals mange piblikasjoner:

* *The Olmec world*. Berkeley, University of California Press. (1969) 
* *A history of Mexican archaeology: the vanished civilizations of Middle America* (1980). London, Thames and Hudson. ISBN 0500780080 
and
* Paddock, J., & Bernal, I. (1966). *Ancient Oaxaca; discoveries in Mexican archeology and history*. Stanford, Calif, Stanford University Press.

## Referanser


## Eksterne lenker
* Bio details, Colegio Nacional (spansk)
* Bio details, Colegio Ignacio Bernal  (spansk)
* Bio details, Minnesota State University
WebM

**WebM** er et Google-sponset prosjekt dedikert til å skape et åpent og avgiftsfritt videoformat som gir høykvalitets video-komprimering for bruk med HTML5 video.

Det er et åpen kildekode-prosjekt gitt ut under en BSD lisens. Det består av VP8 videokodeken utviklet av On2 og Vorbis audio codec, i et containerformat basert på en undergruppe av Matroska.

Dette ble kunngjort på 2010 Google I/O konferansen og støttet av Mozilla, Opera og Google ved lansering.

## Leverandørstøtte
### Maskinvare
WebM-prosjektet gir halvlederfirmaer lisenser for VP8-maskinvareakseleratorer (RTL IP) for kodings- og dekodingsmuligheter i 1080p uten kostnad. AMD, ARM og Broadcom har annonsert støtte for maskinvareakselerasjon av WebM-formatet. Intel vurderer også maskinvareakselerasjon av WebM i sine Atom-baserte TV-chips, hvis formatet blir populært. Qualcomm og Texas Instruments har annonsert støtte med innebygd støtte i TI OMAP-prosessoren. Chips&Media har annonsert en fullstendig maskinvarebasert VP8-dekoder, som kan dekode VP8-strømmer i full HD-oppløsning (1080p) ved 60 bilder per sekund.

### Programvare
Støtten for WebM i Mozilla Firefox, Opera, og Google Chrome ble annonsert på Google I/O-konferansen i 2010. Internet Explorer 9 krever tredjeparts WebM-programvare. I 2021 utga Apple Safari 14.1 for macOS med innebygd støtte for WebM i nettleseren. I 2011 lanserte utviklingsteamet for Google WebM Project plugins for Internet Explorer og Safari, slik at de kunne spille av WebM-filer ved hjelp av HTML5 video-merket. Fra 9. juni 2012 støttet Internet Explorer 9 og nyere versjoner plugin-en for Windows Vista og nyere.

VLC mediespiller, MPlayer, K-Multimedia Player og JRiver Media Center har innebygd støtte for avspilling av WebM-filer. FFmpeg kan kode og dekode VP8-video når den er bygget med støtte for libvpx, WebM-prosjektets VP8/VP9 codec-bibliotek, samt multipleksere/demultipleksere filer som er WebM-kompatible. 23. juli 2010 annonserte Fiona Glaser, Ronald Bultje og David Conrad fra FFmpeg-teamet ffvp8-dekoderen. Deres testing viste at ffvp8 fungerer raskere enn Googles egen libvpx-dekoder.

## Referanser

## Eksterne lenker
*
Sylsjø kraftverk

**Sylsjø Kraftverk** er et vannkraftverk i Neavassdraget, Det ligger i Sverige, men har bare veiforbindelse til Norge.

Maskinen er en kaplanturbin med en fallhøyde på 6-18 meter. Maskinens ytelse er på 3,3 MW. Årsproduksjon 9 GWh. 

Maskinen er produsert av Kapp Horn. Driftsatt i år 2008 2009 2010.

## Referanser


## Kilder
* 
* NVE vannkraftdatabase
* Statkraft
Langøy (Averøy)

**Langøy** er en bygd i Averøy kommune, og ligger på øyene Langøya, Langbakken, Tjønnøya og nord på halvøya Henda på Averøya. Langøy ble regnet av Statistisk sentralbyrå som et tettsted inntil 2012, da beregningsmetodikken ble endret. Øya har en dagligvarebutikk og flere fiskeforedlingsbedrifter som Ole Løvold A/S, Møremat A/S og Sigurd Folland A/S. Langøya har også minnesmerket Pilspissen og Langøy kapell.I tillegg til dette har de en fotballbane, med binge og barnehage ved siden av. Der ligger også forsamlingshuset Øytun som blir brukt til forskjellige formål i løpe av året

## Referanser
Ann Christine Eek

**Ann Christine Eek** (født 1948) er en svensk fotograf, bosatt i Norge siden 1979.

Eek er utdannet ved Stiftelsen Kursverksamhetens Fotoskola i Stockholm og har studert kunsthistorie med kunstteori ved Universitetet i Stockholm. 

Hun har vært fotoskribent i svenske og norske tidsskrifter, blant annet i Aftenposten, Klassekampen, Fotografi og Norsk Fotografisk Tidsskrift. Hun har illustrert flere bøker og hatt fotoutstillinger i Sverige og Norge. Hun arbeider som museumsfotograf ved Universitetets kulturhistoriske museer i Oslo. Eek er tilknyttet bildebyrået Samfoto. 

Eek samarbeidet mye med Berit Backer om fotoprosjekter fra Kosovo. De laget blant annet filmen *Vi bär inte slöja längre* som ble vist i SVT (1977) og NRK (1978).

## Bibliografi
* *Arbeta – inte slita ut sig* (sammen med Kajsa Ohrlander og Ann Mårtens), Ordfront (1974) 
* *Växelbruk*, Författarförlaget (1977) 
* *Betraktelser av ljus / Perceptions of Light*, Norsk museum for fotografi – Preus fotomuseum (2004) ISBN 82-996691-3-8

## Utstillinger
* 1975 – 1978 Arbeta – inte slita ut sig. Fotogalleriet, Oslo. Fotograficentrum, Stockholm. Malmö Konsthall. Kulturhuset, Stockholm. 
* 1980 Fotografier. Dalarnas Museum. 
* 1980 Minnesbilder. Galleri Camera Obscura, Stockholm.
* 1984 Landskap 1967 – 1982. Fotograficentrum, Stockholm. Fotogalleriet, Lund.
* 1987 Ann Christine Eek. Preus Fotomuseum, Horten.
* 1988 – 1993 Min barndoms landskap. Vist i Moderna Museet, Stockholm, Bildmuseet Umeå, Kultursentrum, Ronneby, Sverige, i Danmark, i Galleri Aktuell kunst, Oslo og på Samfoto, Oslo. 
* 1993 Camera Natura. Hasselblad Center, Göteborg.
* 1999 Det var en gang en by som hette Isniq.... Kulturhuset, Trollhättan. 
* 1999 Fotohuset, Göteborg. 
* 2000 Stadsbiblioteket, Uddevalla.
* 2004 Norsk museum for fotografi – Preus fotomuseum, Horten.

## Referanser
Tegneserieåret 1910

**Tegneserieåret 1910** er en oversikt over hendelser, fødte og avdøde personer med tilknytning til tegneserier i 1910.

## Hendelser
* 20. juni: *The Dingbat Family* av George Herriman blir for første gang publisert i Hearsts aviser, syndikert av forgjengeren til King Features Syndicate
* 26. juli: antatt opprinnelse til George Herrmans *[[Krazy Kat]]*, når katten dukker opp i kanten på en rute av *The Dingbat Family*.

## Fødsler

* 18. januar – Martin Goodman, amerikansk forlegge, grunnlegger av Marvel Comics (død 1992)
* 24. januar – Noel Sickles, amerikansk tegneserieskaper og reklameillustratør (død 1982)
* 14. mars – Torvald Gahlin, svensk vitse- og tegneserietegner (død 2006)
* 29. mai – Klaus Nordling, finsk-amerikansk tegneserieskaper, mest kjent for *Lady Luck* (død 1986)
* 8. juni – C. C. Beck, amerikansk tegneserieskape, mest kjent for Captain Marvel (død 1989)
* 17. juni – Raymond Poïvet, fransk tegneserietegner (død 1999)
* 2. september – Paul Reinman, amerikansk tegneserieskaper (død 1988)


Bo_Gustaf_Arvid_Vilson.png|Bo Vilson(1910–1949)


## Referanser
Varehandel

**Varehandel** omfatter alle de aktiviteter som gjennomføres fra en vare er ferdig produsert og til den tas i bruk av sluttkunden som kan være en forbruker, en bedrift eller offentlig forvaltning. Etter denne definisjonen ivaretar varehandelen samfunnets forsyningstjeneste, det vil si sørger for at de riktige varene er til stede i tilstrekkelig mengde og utvalg på de steder og de tider da kjøperne / kundene ønsker å kjøpe dem.

I Norge ble den gamle byttehandelen vare mot vare gradvis avløst av vare mot penger i perioden 1875-1920. I 1920 var nesten 90.000 personer ansatt i varehandelen, mer enn en tredobling fra 1875. Veksten i varehandel var størst i bygdene, men der hadde utgangspunktet vært svært lavt. I byene ble den gamle universalbutikken der det meste ble forhandlet, avløst av en rekke spesialforretninger. I 1920 hadde også små tettsteder fått en rekke spesialbutikker. Varehus som Steen & Strøm i Oslo og Sundt i Bergen etter mønster fra utlandet fantes også i storbyene.

## Se også
*Handel

## Referanser
Konfliktåret 1910

__NOTOC__
## Aktive kriger

*Den filippinsk-amerikanske krig (1899-1913)
**USA, Macabebe-speiderne på den ene siden
**Filippinene, Sultanatet Sulu, Katipunan, Moro på andre siden.
*Wadaikrigen (1909-1911)
*Rifkrigen (1909-**1910**)
*Den meksikanske revolusjon (**1910**-1917)

## Opptøyer
*Tonypandyopptøyene (1910-1911)

## Hendelser
*23. februar – Kinesiske tropper rykker inn i Lhasa, Dalai Lama flykter.
*5. oktober – Oktoberrevolusjonen i Portugal var et republikansk *[[statskupp]]* i Portugal, som førte til avskaffelsen av kongedømme med kong Manuel II, og grunnleggelsen av Den første portugisiske republikk.

## Referanser
Summer Holiday (sang)

**«Summer Holiday»** er en britisk sang med  melodi og tekst av Bruce Welch og Brian Bennett.

Den ble spilt inn i Abbey Road Studios av Cliff Richard og The Shadows 9. mai og 19. november 1962. Sangen ble utgitt på singlen Columbia 45-DB&nbsp;4977 i februar 1963. Produsent var Norrie Paramor.

B-siden var «Dancing Shoes».

Den er hentet fra filmen med samme navn og er blant av Richards mest kjente sanger.

«Summer Holiday» var én av seks klassiske hits som Richard fremførte under sin spontane opptreden på Wimbledons centercourt i 1996, da regnet stoppet tennismatchen.

Den fortsetter å være et viktig element på Richards liveshows.

## Norsk versjon
Steinar Fjeld har skrevet en norsk tekst. På norsk bærer den tittelen «Sommerferie».

### Innspilling
*Steinar Fjeld, Knut P. Knutsens orkester. Utgitt på singlen RCA NA&nbsp;1399 i 1972.

## Listeplasseringer

## Referanser
På hjul med Dag Otto

***På hjul med Dag Otto*** (også kjent som ***På tur med Dag Otto***) er en norsk reiseprogramserie som gikk på TV 2 fra 2010 til 2018. Programmet ledes av Kristian Ødegård og Dag Otto Lauritzen og det er blitt laget tre sesonger av serien.

De to første sesongene gikk under navnet *På hjul med Dag Otto*. I serien syklet Dag Otto Lauritzen og Kristian Ødegård i forskjellige land sammen med inviterte gjester for å lære mer om sykling og sykkelsporten. I første sesong, som ble vist første gang våren 2010, var de innom Belgia, Italia, Sveits, Nederland, Tyskland, Storbritannia, Spania (Tenerife / Fuerte Ventura) og Frankrike. Sesong 2 ble vist første gang våren 2013, og turen gikk da til Frankrike, USA, Japan, Sør-Afrika, Colombia, Luxembourg, Spania og Norge.

Tredje sesong ble vist våren 2014, da under navnet *På tur med Dag Otto*. I løpet av 8 episoder forfølger Ødegård og Lauritzen noen av Lauritzens største drømmer uten sykkel. Den 9. mai 2014 vant programmet Gullruten for beste underholdningsprogram. Serien var også nominert i klassen beste nye programserie samme år. Foran Gullruten 2019 ble den nominert i klassen beste underholdningsprogram mens Ødegård og Lauritzen ble nominert i klassen beste programleder.

Den 5. oktober 2016 var det premiere på fjerde sesong av *På tur med Dag Otto*, premieren ble sett av 416&nbsp;000 seere.

Den 23. oktober 2018 ble femte sesong vist på fjernsyn, første episode ble sett av hele 421&nbsp;000 seere opp fra forrige sesong.

## Liste over episoder
### Sesong 1 – ''På hjul med Dag Otto''

### Sesong 2 – ''På hjul med Dag Otto''

### Sesong 3 – ''På tur med Dag Otto''

### Sesong 4 – ''På tur med Dag Otto''

### Sesong 5 – ''På tur med Dag Otto''

## Referanser


## Eksterne lenker
*
Bernt Eide

**Bernt Eide** (født 16. februar 1953) er en norsk fotograf og journalist, bosatt i Oslo.

Eide har vært fotograf i *[[Klassekampen]]* og arbeidet som frilansfotograf. Han har nå stillingen som høgskolelektor i fotojournalistikk ved Høgskolen i Oslo. Der har han, sammen med Per-Anders Rosenkvist, stått for oppbyggingen av skolens fotojournalistutdanning. I 2012 leverte han en masteroppgave i Journalistikk på Universitetet i Oslo. Tittelen på oppgaven er *"Bilder i Samfunssfag"  hvor han *studerer "teori for bilder i samfunnsfag utfra en perseptuell tilnærming".

Han står bak dokumentasjonsprosjektet *Nasjonens barn*, om hvordan ulike deler av staten Norge på 1900-tallet arbeidet for å bli kvitt romanifolket eller taterne. Prosjektet er støttet av Fritt Ord og Norsk kulturråd, og er presentert både i form av utstilling og bok.

Han er tilknyttet bildebyrået Samfoto.

## Bibliografi

* *Nasjonens barn* (sammen med Ellen Aanesen), Conflux forlag (2008) ISBN 978-82-92948-00-2

## Referanser


## Eksterne lenker
* Nasjonens barn
Mønsterplan for grunnskolen

**Mønsterplan for grunnskolen** (forkortes **M74**) var en norsk læreplan som kom i 1974. Mønsterplanen ble revidert i 1987, og refereres til som M87. M87 ble så erstattet av L97, som igjen ble erstattet av LK06, Kunnskapsløftet 2006, den første reformen for både grunnskolen og videregående skole.

Mønsterplanen ble lagt fram av Kirke- og undervisningsdepartementet for Stortinget i 1972, fastsatt i 1974 og tatt i bruk i 1975.

## Referanser
Louis-Charles Delamarre

**Louis-Charles Delamarre** (født 1810 i Rouen i Frankrike, død 3. oktober 1863 i Hankou i Kina) var en fransk katolsk prest og kinamisjonær tihørende Det parisiske ytremisjonsselskap. 
## Liv og virke
Han gikk inn i misjonsselskapet i 1833 og ble presteviet 20. desember 1834. I 1835 ankom han i all hemmelighet Kina, og reiste inn i provinsen Sichuan der han begynte sitt virke.

Under annen opiumskrig virket ham som tolk for den franske sendemann Gros. Det er i denne funksjon at han primært huskes av historikere. I den kinesiske språkutgaven av den fransk-kinesiske del av de såkalte Tianjintraktatene av 1868 hadde han, formodentlig på eget initiativ, tilføyd en klausul om at *«de franske misjonærer kan erverve land i alle provinser og kan fritt bygge kirker»*. Kineserne oppfattet dette som et tegn på misjonærenes aggressive metoder. Det var antagelig som assistent til den franske forhandlingsdelegasjons tolk, Eugène-Herman (baron) de Métirens, at pater Delamarre hadde fått tilføyd klausulen. Den kinesiske delegasjon hadde ingen franskkyndig i sin midte. 

Det var faktisk ikke før året etter forhandlingene at det ble oppdaget av det kinesiske utlendingebyrå (Zongli Yamen i Beijing) at den nevte setningen manglet i den franske original. Det utløste stor forstemmelse.

Selv om katolske geistlige på den tid såvel som noen historikere i ettertid forsvarte pater Delamarres verk, har den senere misjonshistoriker og katolske prest Wei Tsing-sing (1903–2001) vært mer negativ: *«Denne bedragerske handling, utført av en katolsk misjonær, hadde heller uheldige konsekvenser: Den utløste indignasjon og generell mistro mot kristendommens budbringere og franske diplomater i Kina.»*    

Da de franske styrker forlot Beijing, dro Delamarre, som innehadde et fransk pass/reiseleide via Baoding, Henan og Shaanxi tilbake til Sichuan, der han ankom i januar 1862. De kristner der ble på den tid utsatt for hard anti-kristen agitasjon, men Delamarre ble beskyttet av lokale kinesiske magistrater. Han la så på vei mot Beijing for å klage, men døde underveis i Hankou.

Delamarre etterlot seg ved sin død et håndskrevet utkast til en kinesisk-latinsk-fransk ordbok. 

## Referanser
Viola Gråsten

**Viola Gråsten** (født 1910 i Finland, død 1994) var en finsksvensk tekstilkunstner og designer som kom til Sverige i 1944.
I 1947 ble hun ansatt av Astrid Sampe ved Nordiska Kompaniets tekstilhus. Der arbeidet hun med ryemønster, i fargesparkende kombinasjoner som var uvanlig på den tiden. Kjennetegnet for hennes ryer er dristige fargekombinasjoner og lang lugg. Hun arbeidet også med tekstiltrykk.

## Galleri

Etikett Tidstrand röd Snark.jpg|Et pledd fra Tidstrands Ullfabrikker designet av Viola Gråsten.
Modebild från Nordiska Kompaniet. Viola Gråsten, utställning - Nordiska museet - NMA.0043054.jpg|Viola Gråstens mønster på kjole fra rundt 1955. 


## Referanser


## Kilder
* Designarkivet Biografi over Viola Gråsten
Bushmaster ACR

**Bushmaster Adaptive Combat Rifle (ACR)** er et amerikansk Halvautomatisk våpen som også brukes som skarpskyttergevær.
Islamsk republikk

**Islamsk republikk** er navnet gitt til flere stater i den muslimske verden, inkludert Pakistan, Iran, Afghanistan og Mauritania. Begrepet brukes ofte om stater som har republikk som styreform og majoritetsbefolkning av muslimer. 

Pakistan fikk tittelen etter grunnloven av 1956, mens Mauritania ble betegnet som en islamsk republikk fra 28. november 1958. Iran tok i bruk navnet etter den iranske revolusjonen i 1979, som førte til fallet av Pahlavi-dynastiet. Afghanistan vedtok navnet i 2001, etter at Taliban-regimet var styrtet. Til tross for lignende navn er landene svært ulike i styresett og lovgiving. 

Uttrykket «islamsk republikk» har kommet til å bety flere ulike ting, enkelte i motsetning til andre. For de muslimske religiøse lederne i Midtøsten og Afrika som taler for begrepet, er en islamsk republikk en stat med en bestemt teokratisk styreform. De ser det som et kompromiss mellom et rent islamsk kalifat og sekulær nasjonalisme og republikanisme. I deres syn på den islamske republikken må en stats straffelov være i samsvar med noen sharialover, og staten kan ikke være et monarki slik mange land i Midtøsten er i dag.  

I andre tilfeller er det bare et symbol på kulturell identitet, slik det var da Pakistan vedtok navnet. Faktisk argumenterer mange for at en islamsk republikk ligger midt mellom en fullstendig sekulær og en teokratisk (og/eller ortodoks islamsk) styreform.

Irans islamske republikk er en motsetning til den semi-sekulære staten Pakistan (Den islamske republikken Pakistan), der islamske lover teoretisk sett kan tilsidesette landets lover, men i virkeligheten er deres relative hierarki flertydig. 

Pakistan var det første landet til å ta i bruk adjektivet «islamsk» for å endre sin republikanske status under sin ellers sekulære grunnlov. Til tross for denne definisjonen hadde ikke landet en statsreligion frem til 1973, da en ny grunnlov, mer demokratisk men mindre sekulær, ble vedtatt. Pakistan bruker bare navnet «islamsk» på landets pass og visum. Selv om «islamsk republikk» er uttrykkelig nevnt i grunnloven av 1973, utarbeides alle offentlige dokumenter under navnet til den pakistanske regjeringen. I den pakistanske grunnloven, del IX, artikkel 227 står det at «alle eksisterende lover skal bringes i samsvar med islams påbud nedfelt i Koranen og Sunna, og ingen lov som går i mot disse påbudene skal vedtas.».

## Se også
* Islamsk stat
* Islamisme

## Referanser


## Eksterne lenker
* 
*  Den islamske republikken Irans grunnlov, generelle prinsipper
Senatorvalget i Kentucky 2010

**Senatorvalget i Kentucky 2010** er et kongressvalg som avholdes 2. november 2010 i den amerikanske delstaten Kentucky. Den sittende senatoren Jim Bunning har bestemt seg for ikke å stille til gjenvalg. Det var også tvilsomt om Bunning kunne vinne et nytt valg.

Primærvalgene til Demokratene og Republikanerne ble avholdt 20. mai 2010, og vunnet av henholdsvis Jack Conway og Rand Paul.

## Primærvalgene
### Demokratenes primærvalg

### Republikanernes primærvalg

## Referanser


## Eksterne lenker
* Jack Conway for U.S. Senate
* Rand Paul for U.S. Senate
500 Miles

**«500 Miles»** (Også kjent som **«500 Miles Away from Home»** eller **«Railroaders' Lament»**) er en amerikansk folkesang, som ble populær i USA og Europa under 1960-årenes folk revival. 

Den enkle repeterende teksten legger frem en klage fra en reisende, som er langt hjemmefra, uten penger og for skamfull til å vende tilbake.

Sangen blir generelt kreditert å ha blitt skrevet av Hedy West og en copyright fra 1961 innehas av Atzal Music, Inc. På noen innspillinger har også Bobby Bare, Curly Williams og/eller John Philips blitt kreditert som opphavspersoner.

David Neale skriver at «500 Miles» kan relateres til den eldre folkesangen «900 Miles», som selv kan ha opprinnelse i en felemelodi kalt «Reuben's Train» fra det sydlige USA.

«500 Miles» er Wests *«most anthologized song»*. 

Sangen forekom på The Journeymens selvbetitlede album fra 1961. Det kan være den første plateutgivelsen som den har vært med på.

Sangen kunne også høres på The Kingston Trios livealbum, *College Concert*, som ble utgitt i februar 1962. Den ble ytterligere popularisert av Peter, Paul & Mary («500 Miles» var det andre sporet på trioens selvbetitlede debutalbum for Warner Brothers Records, som ble utgitt i 1962).

Omskrevet med ny tekst av Bobby Bare lå den på listene som hitsingle med Bare i 1963.

Den har også blitt spilt inn på plate av Bad Astronaut, Roseanne Cash, The Hooters, Reba McEntire, The Seekers, The Seldom Scene, Sonny & Cher samt mange andre.

## Norske versjoner
Egil Hagen har skrevet en norsk tekst. Hans norske tittel er «Ensomt å leve uten deg».
Tor Andersen og Ragnar «Joker» Pedersen har skrevet en lokalorientert tekst. Deres tittel er «17 kilometer hjemmefra» 

### Innspillinger
*«Grynet» Molvig (Hagens tekst). Utgitt på singlen RCA NA&nbsp;1401.
*Øivind «King Kong» Johannessen (Andersens/Pedersens tekst). Utgitt på singlen APE plater APES&nbsp;8203.

## Listeplasseringer

## Referanser
Prey Veng (provins)

**Prey Veng** (khmer: ខេត្តព្រៃវែង, «lange skog») er en provins i Kambodsja. Hovedstaden heter også Prey Veng. I 2008 hadde byen en total befolkning på 947 357 mennesker. 

Riksvei 1, som er hovedfartsåren mellom Phnom Penh og Ho Chi Minh-byen går gjennom provinsen og er en av de travleste veiene i landet. 

Dette tett befolkede jordbruksområdet ligger på østbredden av Mekong. Navnet betyr bokstavelig talt «lange skog» på khmer, men de siste store skogene har gradvis forsvunnet der over de siste 30 år for å gi plass til jordbruksland. 

## Geografi
Provinsen grenser til provinsene Kampong Cham i nord, Kandal i vest, Svay Rieng i øst og mot Vietnam i sør. To av landets store elver, Mekong og Tonle Bassac, krysser provinsen. 

Det totale arealet er 4883 km², som tilsvarer 2,7% av det totale landarealet i Kambodsja (181 035 km²). Dette består av 445,18 km² eller 9.12% av menneskelige bosettinger, 3100 km², eller 63,49% landbruksareal, 194,61 km² eller 3,99% skogsområde, 1,082.86 km² eller 22,18% av offentlig land, infrastruktur og vannforekomster. De resterende 60,35 km² eller 1.24% er ubrukte områder. 

## Innbyggere
Den totale befolkningen er 947 357 personer eller 7,07% av den totale befolkning på 13 388 910 mennesker i Kambodsja. Av disse er 825 818 personer eller 80,54% bønder, 140 685 personer eller 13,72% er fiskere, 44 561 personer eller 4,35% jobber innen salg, 14 267 personer eller 1,39% er offentlig ansatte. Den gjennomsnittlige tettheten ligger på 194,0 person per km². 

Majoriteten av befolkningen er khmerer og kun 1,13% er fra etniske minoriteter som Kinh (Vietnam), muslimske cham eller laoitter. 

## Økonomi
Silt som avsettes når Mekong flommer over bidrar positivt til regionens jordbruk og fiske. Det er en del av det som kalles «den store grønne beltet» i Kambodsja. 

De viktigste avling er ris og provinsen har det største området viet til ris i landet. Prey Veng bidro med om lag 10% av den totale nasjonale avlingen og er blant provinsene som framskaffer det største årlige overskuddet. Tobakk, mungbønner, sukker, palmesukker, kassava, sesam og frukt som kokosnøtt, mango og cashew dyrkes også i Prey Veng. Gummitrær har spilt en viktig økonomisk rolle tidligere, men de fleste plantasjene ble forlatt i løpet av krigene som herjet i forrige århundre. 

Til tross for overskuddet landbruket gir er dette likevel ett av de mindre velstående områdene i Kambodsja. Andelen mennesker som lever under fattigdomsgrensen er rundt 53%, 36% under landsgjennomsnittet. I tillegg er nettoinnflyttingen negativ, noe som indikerer at en rekke personer beveger seg vekk for å finne andre inntektskilder.

## Administrativ inndeling
Provinsen har 1139 landsbyer organisert gjennom 116 kommuner og 12 distrikter. Distriktene er:

## Referanser

## Eksterne lenker
*
9. etappe av Giro d’Italia 2010

**9. etappe av [[Giro d'Italia 2010]]** ble kjørt den 17. mai 2010. Etappen ble preget av flere regnbyger som skapte store vanndammer og oversvømmede veier. Giampaolo Cheula, Tom Stamsnijder, Michael Barry og Mikhail Ignatjev lå i ett lovende brudd store deler av etappen. Ignatjev prøvde å gå ifra bruddkameratene sine drøye milen før mål, og fikk etter hver selskap av Barry. De siste delen av etappen gikk slakt oppover og flere ryttere fikk problemer med å holde farten i hovedfeltet. Med kun fire kilometre å sykle før målgang i Cava de' Tirreni ble den siste resten av bruddet kjørt inn og det ble lagt opp til massespurt. Matthew Goss var overlegen i kamp mot ryttere som  Filippo Pozzato, Tyler Farrar og Wouter Weylandt og dermed kunne HTC-Columbia-rytteren, som opprinnelig var i Giroen for å hjelpe André Greipel, feire Australias tredje etappeseier i årets Giro. Carlos Sastre satt nok en gang igjen som den store taperen etter etappen. Spanjolen tapte 1 minutt og 49 sekunder til teten og lå på en 22.-plass i sammendraget, nesten 10 minutter etter Aleksandr Vinokurov.

## Manglende ryttere
* **212**  Baden Cooke (SAX) startet ikke.

## Referanser


## Eksterne lenker
*  Resultater på gazzetta.it
Matthew Arbuckle

**Matthew Arbuckle** (født i Lochside utenfor Glasgow i 1828, død 23. mai 1883 i New York, USA) var en berømt kornettist og korpsdirigent, kjent i sin samtid som *The Great Favorite American Cornet Player*.

Arbuckle startet karrieren som militærmusiker i den britiske hæren, men deserterte mot slutten av 1850-tallet for å leve ut drømmen som profesjonell kornettsolist i Nord-Amerika. Han gjorde stor suksess som kornettist og kom blant annet til å spille sammen med Jules Levy i the Patrick Gilmore Band. 

## Referanser


## Eksterne lenker
* Matthew Arbuckle "The Great Favorite American Cornet Player" O.J.'s Trumpet Page
Svay Rieng (provins)

**Svay Rieng** (khmer: ស្វាយរៀង) er en provins sørøst i Kambodsja. Hovedstaden deler navn med provinsen. Kambodsjas Riksvei 1, som er hovedfartsåren mellom Phnom Penh og Ho Chi Minh-byen, krysser grensen til Vietnam her, i Bavet. 

## Administrativ inndeling

## Eksterne lenker
*